סמירה ויילי

סמירה דניס ויילי (באנגלית: Samira Denise Wiley; נולדה ב-15 באפריל 1987) היא שחקנית אמריקאית.

היא ידועה בעיקר בזכות תפקידה בתור פוסיי וושינגטון (אנ') בסדרה "כתום זה השחור החדש" (2013–2019) ובשל הופעתה בתור מוירה סטרנד בסדרת הדרמה הדיסטופית "סיפורה של שפחה" (2017–הווה), עליה זכתה בפרס אמי בפריים טיים לשחקנית אורחת מצטיינת בסדרת דרמה לשנת 2018.

לויילי היו גם תפקידים בסרטים "מבוגר אחראי" (2011), "משחקי חובה" (2016), "דטרויט" (2017) ו"חיות חברתיות" (2018).

 ביוגרפיה 
ויילי נולדה וגדלה בוושינגטון די. סי. הוריה, כריסטין ודניס ויילי, היו כמרים בכנסייה הבפטיסטית עד לפרישתם ב-2017. הוריה של ויילי כונו "עמודי התווך של הקהילה הדתית הלהט"בית". יש לה שני אחים, אייאנה מאה'ט וג'ושוע ויילי.

היא למדה בבית הספר לאמנויות דיוק אלינגטון (אנ') בוושינגטון די. סי. ולאחר מכן בבית הספר ג'וליארד בניו יורק, וסיימה את לימודיה ב-2010. בג'וליארד, היא הוכשרה על בימות התיאטרון ועבדה בעיקר בתיאטרון בתחילת הקריירה שלה.

 קריירה 
בשנת 2011 שיחקה את דמותה של מריה בהפקה של "עמל אהבה לשווא"; באותה שנה גילמה את טינה בסרט "מבוגר אחראי".

בשנים 2013–2017 שיחקה את תפקידה של פוסיי וושינגטון (אנ') בסדרה "כתום זה השחור החדש" מבית היוצר של חברת נטפליקס. הסדרה נוצרה על ידי ג'נג'י כהן ומבוססת על ספרה האוטוביוגרפי של פייפר קרמן.

בשנת 2016 החלה לגלם את דמותה של מוירה בסדרה "סיפורה של שפחה". עבור תפקידה בסדרה זכתה בשנת 2018 בפרס אמי לשחקנית אורחת בסדרת דרמה.

בשנת 2020 קריינה את הסדרה "חיי לילה" בנטפליקס.

 חיים אישיים 
ב-4 באוקטובר 2016, ויילי הודיעה על אירוסיה ללורן מורלי (אנ'), מכותבות הסדרה "כתום זה השחור החדש" בה כיכבה. הן נישאו ב-25 במרץ 2017. מורלי ילדה את בתן, ג'ורג' אליזבת, ב-11 באפריל 2021.

היא דודה של השחקן אסנטי בלאק.

 פילמוגרפיה 
 קולנוע 
 שנה  סרט  תפקידהערות 2011  מבוגר אחראי  טינה 2012  להיות פלין  אשה 2014  Rob the Mob הסוכנת אנני בל 2016  משחקי חובה  האקר קווין 37 ג'ויס סמית 2017  דטרויט  ונסה 2018  Social Animals לנה2019המשימהקארין2021חדשות חמות במחוז יובהג'ונל

 טלוויזיה 
 שנה  סדרה  תפקיד  הערות 2011  בלתי נשכח ג'ינה  2 פרקים 2012  מבוקש  אחות  פרק: "Many Happy Returns"2013Unker & Physiaרג'יג'יסדרת רשת; פרק: "Wet Spruce" 2013–2017, 2019  כתום זה השחור החדש פוסיי וושינגטון (אנ') תפקיד ראשי (עונות 1–4)
תפקיד אורח (עונות 5, 7); 52 פרקים 2015  חוק וסדר: מדור מיוחד מישל  פרק: "Perverted Justice" 2016  תופסת קפטן ניאה ברוקס  פרק: "The Benefactor" 2016–2019  הכי גרועים שיש  ג'סטינה ג'ורדן  6 פרקים 2017–הווה  סיפורה של שפחה מוירה סטרנד  תפקיד חוזר (עונות 1–2)
תפקיד ראשי (עונות 3–6); 36 פרקים 

פרס אמי לבידור בפריים טיים לשחקנית אורחת בסדרת דרמה (אנ') (2018)

מועמדת פרס אמי לבידור בפריים טיים לשחקנית משנה בסדרת דרמה  (2017, 2020–21) 2017  השבוע שעבר עם ג'ון אוליבר  מדענית זיהוי פלילי  פרק: "Forensic Evidence"2017–2019Ryan Hansen Solves Crimes on Televisionג'סיקה מאת'רס10 פרקים2019היסטוריה שתויהבסי קולמןפרק: "Trailblazers" אהבה, מוות ורובוטים  סגן קולבי  דיבוב; פרק: "Lucky 13" ויל וגרייס  ניקי  3 פרקים2019–2020The Two Princesג'ואןפודקאסט; 14 פרקים2020 חיי לילה  קריינית  6 פרקיםשווה (אנ')לוריין הנסבריפרק: "Black is Beautiful, Gay is Good!"2021–2022Blade Runner: Black Lotusאלאני דייוויסדיבוב; 10 פרקים2025אטומי (אנ')קאסי אליוט4 פרקיםTBAStanding Byסדרת אנימציה עתידית של הולו

קישורים חיצוניים

הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות תיאטרון אמריקאיות
קטגוריה:בוגרות בית הספר ג'וליארד
קטגוריה:שחקניות לסביות אמריקאיות
קטגוריה:זוכי אמי בפריים טיים: שחקנית אורחת בדרמה
קטגוריה:אמריקאיות שנולדו ב-1987
קטגוריה:אמריקאים שנולדו ב-1987